Čestitka povodom Dana neovisnosti

Obilježavajući Dan neovisnosti, prisjećamo se 08. listopada 1991. godine i povijesne odluke kada je Sabor Republike Hrvatske  jednoglasno donio Odluku o raskidu svih državnopravnih sveza Republike Hrvatske s bivšom državom. U tim smo vremenima iskazali odlučnost i hrabrost, te se danas s ponosom prisjećamo trenutaka naše slavne prošlosti u kojima smo stvorili preduvjete za novu i slobodnu Hrvatsku.

Veliko poštovanje dugujemo najzaslužnijima za izborenu neovisnost Lijepe naše, hrvatskim braniteljima, koji su pokazali junaštvo i požrtvovnost, na čemu smo im vječno zahvalni.  

Želeći da svi zajedno i dalje radimo na dobrobit našeg Grada i Domovine, svim sugrađankama i sugrađanima, svim građanima Republike Hrvatske upućujemo iskrene čestitke povodom Dan neovisnosti!

Gradonačelnica Grada Sinja,  Kristina Križanac

Potpredsjednik Gradskog vijeća, Anđelko Bilandžić
